Rupel: Kosova, sfida më e rëndësishme për sigurimin në Evropë
Komisioni amerikan i Helsinkit zhvilloi një seancë diskutimesh për sfidat që ka përballë OSBEja
Ky është një vit i rëndësishëm për Kosovën, ku Organizata për Sigurimin dhe Bashkëpunimin në Evropë, ka një rol të madh, tha dje në Kongresin amerikan kryetari radhës së OSBE-së, ministri i Jashtëm i Sllovenisë, Dimitrij Rupel. Zoti Rupel tha se në trajtimin e çështjes së Kosovës duhet patur parasysh edhe aspekti socio-ekonomik. Niveli i papunësisë, veçanërisht mes të rinjve është mbi 50 përqind. Ky është një faktor i rezikshëm, duke patur parasysh pasigurinë politike dhe mosbesimin ndëretnik, tha kryetari i OSBE-së. Mbetet edhe shumë punë për t’u bërë, tha më tej zoti Rupel, duke përfshirë edhe disa vendime të vështira nga komuniteti ndërkombëtar, nga vendet e rajonit dhe mbi të gjitha nga i gjithë populli i Kosovës. Zoti Rupel tha se në përgjithësi zhvillimet në Evropën Juglindore po shkojnë në drejtimin e duhur. Angazhimi i Bashkimit Evropian dhe mbështetja e NATO-s, Shtetet e Bashkuara dhe Pakti i Stabilitetit, mes të tjerash kanë luajtur rol me rëndësi për stabilizimin e gjendjes në Bosnje-Hercegovinë dhe në Maqedoni. Por rrënjët e demokracisë në rajon, tha zoti Rupel janë ende delikate, dhe kanë nevojë për mbështetje edhe më tej. Kryetari i Komisionit amerikan të Helsinkit, Senatori Sam Brownback dhe bashkëkryetari i këtij komisoni, kongresmeni Chris Smith, theksuan gjithashtu edhe rëndësinë e rolit të OSBE-së Kosovë dhe veçanërisht për zbatimin e standardee që i janë vënë asaj nga komuniteti ndërkombëtar. Lidhur me vendimin e ish Kryeministrit të Kosovës, Ramush Haradinej për të shkuar në Hagë, në përgjigje të aktpadisë së ngritur kundër tij nga Gjykata Ndërkombëtare për krimet e luftës në ish Jugosllavi, zoti Rupel i tha Zërit të Amerikës se ky është një qendrim shembullor dhe shprehu shpresën se shqiptarët e Kosovës do të veprojnë me të njetën maturi lidhur me këtë zhvillim: Kryetari i radhës së Organizatës për Sigurimin dhe Bashëpunimin në Evropë, ministri i Jashtëm i Sllovenisë, Dimitrij Rupel, i bëri thirrje komunitet shqiptar të Kosovës të ruajë qetësinë dhe të mos ndërmarrë ndonjë veprim që do ta acaronte situatën në një kohë që është shumë e rëndësishme për Kosovën.